
ДОГОВОР ЗА УСЛУГА
№ BG16RFPR001-1.001-0302-C02/SE01
Днес,……….., в гр. Пазарджик между: 

ГЕОИНЖЕНЕРИНГ“ ООД с ЕИК 112568885, седалище и адрес на управление: гр. Пазарджик, бул. „България“ № 4, представлявано от Николай Киров, бенефициент по Договор за безвъзмездна помощ № BG16RFPR001-1.001-0302-C02, по процедура BG16RFPR001-1.001 „Разработване на иновации в предприятията“, от Програма "Конкурентоспособност и иновации в предприятията" 2021-2027, наричано по-долу ВЪЗЛОЖИТЕЛ, от една страна,

и 

…………………………………………………… с ЕИК, седалище и адрес на управление ………………………………….., представлявано от ....................................................-......................................., наричано по-долу ИЗПЪЛНИТЕЛ, от друга страна,

Като взеха предвид, че ВЪЗЛОЖИТЕЛЯТ изпълнява Договор за безвъзмездна финансова помощ BG16RFPR001-1.001-0302-C02, страните се споразумяха за следното:

І. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни заложеното в предмета на процедурата „Възлагане на научни изследвания – изграждане и тестване на прототип на иновация“, съгласно посоченото в представената от ИЗПЪЛНИТЕЛЯ оферта, техническо и ценово предложение, представляващи неразделна част от настоящия договор (Приложение №1).

ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ...................... (..................................................................) евро, съгласно предложената цена в офертата на изпълнителя (Приложение №1)

(2) Начин на плащане: Финално плащане в размер на 100% от договорната стойност, извършено след разработване на прототип, преминаване на успешни тестове от страна на Възложителя за доказване на съответствие с всички технически и функционални изисквания, заложени в Техническата спецификация, включително тестове за коректно функциониране на всички модули, липса на съществени грешки и бъгове, както и демонстрация на работата на прототипа в оперативна среда, и подписване на финален приемо-предавателен протокол от Възложителя.

(3) Плащанията по договора се извършват по сметка на ИЗПЪЛНИТЕЛЯ след издаването на фактура.

(4) В издаваните от ИЗПЪЛНИТЕЛЯ фактури следва да бъде указано, че разходът се извършва по проект BG16RFPR001-1.001-0302-C02 „Разработване на продуктова иновация в „Геоинженеринг“ ООД - иновативна услуга за създаване на дигитален близнак и 3D визуализиране на обекти на културно-историческо наследство“, финансиран от Програма „Kонкурентоспособност и иновации в предприятията“ 2021-2027, съфинансирана от ЕС.

III. СРОК, МЯСТО НА ИЗПЪЛНЕНИЕ, ПРИЕМАНЕ И ПРЕДАВАНЕ

Чл. 3. (1) Срокът за изпълнение на договора е …… календарни дни от датата на писменото възлагане от Възложителя, в съответствие с посочения срок за изпълнение в (Приложение №1) Оферта на ИЗПЪЛНИТЕЛЯ, но не по-късно от крайния срок на Договор за безвъзмездна финансова помощ – 12.09.2026 г.

(2) Настоящият договор влиза в сила от датата на подписването му от двете страни.

(3) Срокът на договора започва да тече от писменото възлагане на услугата.

Чл. 4. (1) Услугата се извършва на адрес: гр. Пловдив, пл. „Съединение" № 3.
(2) Всички рискове за изпълнение на услугата са за сметка на ИЗПЪЛНИТЕЛЯ до момента на приемането от ВЪЗЛОЖИТЕЛЯ.

Чл. 5. (1) Услугата се приема след разработване на прототип, преминаване на успешни тестове от страна на Възложителя за доказване на съответствие с всички технически и функционални изисквания, заложени в Техническата спецификация, включително тестове за коректно функциониране на всички модули, липса на съществени грешки и бъгове, както и демонстрация на работата на прототипа в оперативна среда, и подписване на финален приемо-предавателен протокол от Възложителя.
(2) В случай че прототипът не премине успешно тестовете на Възложителя или бъдат установени пропуски и/или некоректно функциониране на прототипа, Възложителят съставя протокол за констатирани нарушения, в който се описват установените несъответствия. Изпълнителят е длъжен да отстрани всички констатирани недостатъци за своя сметка и да представи прототипа за повторно тестване до постигане на пълно съответствие с изискванията на Възложителя.

Успешно преминаване на тестовете следва да бъде осъществено в рамките на оферирания срок за изпълнение.

(3) Всички права на интелектуална собственост върху разработеният прототип остават собственост на Възложителя.

IV. ГАРАНЦИЯ ЗА ДОБРО ИЗПЪЛНЕНИЕ
Чл. 6. (1) Гаранция за добро изпълнение по настоящия договор е 5 (пет) % от стойността му, които се равняват на ..........................(....................................................................) евро.

(2) Гаранцията за добро изпълнение се представя преди сключването на настоящия договор и се възстановява до 60 календарни дни след подписването на финален приемо-предавателен протокол.

(3) В случай на некачествено, непълно или лошо изпълнение на договора, ВЪЗЛОЖИТЕЛЯТ може да задържи гаранцията.

(4) Гаранцията за добро изпълнение се задържа при едностранно прекратяване на договора от страна на Възложителя, когато Изпълнителят не е успял да изпълни услугата в срок.

(5) Гаранцията за изпълнение не се освобождава от ВЪЗЛОЖИТЕЛЯТ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

V. ПРАВА И ЗАДЪЛЖЕНИЯ НА СТРАНИТЕ

Чл. 7. ИЗПЪЛНИТЕЛЯТ се задължава: 

(1) Да изпълни услугата в необходимото качество и срок, съгласно настоящия договор;
(2) Да не разпространява конфиденциалната информация, станала му известна при или по повод изпълнение на настоящия договор.

(3) Да отстранява проблеми и грешки при тестването в рамките на определения в настоящия договор срок.
Чл. 8. ИЗПЪЛНИТЕЛЯТ има право: 

(1) Да получи уговореното в настоящия договор възнаграждение в посочените срокове и при договорените условия; 

Чл. 9. ВЪЗЛОЖИТЕЛЯТ се задължава: 

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора; 

Чл. 10. ВЪЗЛОЖИТЕЛЯТ има право: 

(1) Да получи услугата в необходимото качество и срок, съгласно настоящия договор.

VI. ПРЕКРАТЯВАНЕ НА ДОГОВОРА И ОТГОВОРНОСТ ПРИ НЕИЗПЪЛНЕНИЕ

Чл. 11. (1) Настоящият договор се прекратява:

1. с окончателното му изпълнение;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните с 10-дневно писмено предизвестие от изправната до неизправната страна.

(2) ВЪЗЛОЖИТЕЛЯТ има право да прекрати договора едностранно, без предизвестие и без да дължи каквото и да е плащане, в следните случаи:

1. при неизпълнение на договорения срок за разработване, тестване и демонстрация на прототипа;

2. при неизпълнение или непостигане на техническите и функционалните изисквания, заложени в Техническата спецификация;

3. при разработване на прототип, който не позволява демонстрация в реална среда;

4. при наличие на съществени грешки, дефекти или некоректно функциониране, които възпрепятстват нормалната експлоатация;

5. при непредоставяне на изискуемата документация.

6. както и при всяко друго неизпълнение, водещо до непостигане на резултатите по договора.

(3) В случаите по ал. 2:

1. не се подписва приемо-предавателен протокол;

2. ВЪЗЛОЖИТЕЛЯТ не дължи плащане по договора;

3. предоставената гаранция за добро изпълнение се задържа в полза на ВЪЗЛОЖИТЕЛЯ;

4. ИЗПЪЛНИТЕЛЯТ дължи неустойка в размер на 50% от стойността на договора.

(4) За неизпълнение по смисъла на настоящия договор се счита всяко отклонение от изискванията на Техническата спецификация и офертата на ИЗПЪЛНИТЕЛЯ, включително, но не само:

- неизпълнение на срок;

- непостигане на функционалност на всички модули;

- непълно или некачествено изпълнение;

- неизпълнение на тестовете;

- неотстраняване на констатирани несъответствия в рамките на срока.

(5) ВЪЗЛОЖИТЕЛЯТ има право да претендира обезщетение за претърпени вреди и пропуснати ползи по общия ред, когато те надвишават размера на договорената неустойка.

(6) ВЪЗЛОЖИТЕЛЯТ има право да прекрати договора без предизвестие при установени или обосновано подозирани случаи на измама, корупция или други неправомерни действия, засягащи финансовите интереси на Европейския съюз, съгласно приложимото европейско и национално законодателство.
VII. ДОПЪЛНИТЕЛНИ УСЛОВИЯ

Чл. 12. ИЗПЪЛНИТЕЛЯТ декларира, че е запознат и приема условията, приложими към Договора за безвъзмездна финансова помощ Общи условия към договорите за финансиране по Програма "Конкурентоспособност и иновации в предприятията" 2021-2027 (Приложение №3).

Чл. 13. Страните могат да изменят и допълват клаузите на този договор с двустранни писмени споразумения.

Чл. 14. Всеки спор или претенция, свързани с изпълнението или тълкуването на настоящия договор, ще бъде решаван между страните чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Неразделна част от настоящият договор са следните приложения:

Приложение №1 Оферта на ИЗПЪЛНИТЕЛЯ с ценово и техническо предложение

Приложение №2 Гаранция за добро изпълнение

Приложение №3 Общи условия

Кореспонденцията по договора ще се осъществява в писмена форма:
При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на ВЪЗЛОЖИТЕЛЯ:




Име: Калин Киров
Длъжност: управител
 

Адрес за кореспонденция:


 

Електронен адрес: kalin@geobg.com
2. От страна на ИЗПЪЛНИТЕЛЯ:




Име:

 

    

Длъжност:
 



 

Адрес за кореспонденция:
Електронен адрес: 

Настоящият договор се подписа в 2 (два) еднообразни екземпляра, по един за всяка страна.

ВЪЗЛОЖИТЕЛ:...................................



ИЗПЪЛНИТЕЛ:....................................

